
	  Parlamentul României   

 Camera Deputaţilor


	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

ŞI ECHILIBRU ECOLOGIC

           Nr. 26/50/26.02.2013                                
PL-x 33/2013
	COMISIA JURIDICĂ, DE DISCIPLINĂ ŞI IMUNITĂŢI
Nr. 31/200/19.02.2013
Bucureşti, 7 martie 2013


BIROULUI  PERMANENT

AL

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.70/2012 privind modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. PL.x 33 din 18 februarie 2013, înregistrat cu nr. 26/50 din 19 februarie 2013, respectiv cu nr. 31/200 din 19 februarie 2013.
               PREŞEDINTE,                                                           VICEPREŞEDINTE,
           Marin ALMĂJANU                                                      Nicolae-Ciprian NICA

	COMISIA JURIDICĂ, DE DISCIPLINĂ ŞI IMUNITĂŢI

RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.70/2012 privind modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.70/2012 privind modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimis cu adresa nr. PL.x 33 din 18 februarie 2013 şi înregistrat cu nr. 26/50 din 19 februarie 2013, respectiv cu nr. 31/200 din 19 februarie 2013. 

Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Proiectul de lege a fost adoptat  de Senat în şedinţa din 12 februarie 2013.

Consiliul Legislativ a avizat favorabil proiectul de ordonanţă de urgenţă, conform avizului nr.950 din 20.11.2012.

Proiectul de lege are ca obiect de reglementare modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/200 şi a Legii nr.393/2004 privind Statutul aleşilor locali, cu modificările şi completările ulterioare, în sensul creării cadrului legal pentru ca militarii, poliţiştii şi personalul civil român din instituţiile sistemului de apărare, ordine publică şi siguranţă naţională trimişi în misiune în teatrele de operaţiuni din străinătate să îşi exercite dreptul de vot la orice secţie de votare constituită în ţară în care îşi desfăşoară misiunea. Aceştia vor fi înscrişi în lista electorală suplimentară de către preşedintele biroului electoral al secţiei de votare şi vor vota în baza paşaportului de serviciu.
În conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat proiectul de lege sus menţionat, în şedinţe separate. 
Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 26 februarie 2013. 


Din numărul total de 33 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi.
Membrii Comisiei juridice, de disciplină şi imunităţi au examinat proiectul de lege sus menţionat, în şedinţa din 6 martie  2013. 
Din numărul total de 27 de  membri ai Comisiei juridice, de disciplină şi imunităţi au participat la şedinţă 21 deputaţi
La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, doamna Irina Alexe – chestor de Poliţiei – şef Departament în cadrul Ministerului Afacerilor Interne.

În urma examinării intervenţiei legislative şi a opiniilor exprimate de către membrii Comisiei pentru administraţie publică, amenajarea teritoriului şi echilibru ecologic şi ai Comisiei juridice, de disciplină şi imunităţi s-a hotărât, cu unanimitate de voturi adoptarea  proiectului de Lege pentru aprobarea Ordonanţei de urgenţă a Guvernului nr.70/2012 privind modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi  a Legii nr.393/2004 privind Statutul aleşilor locali, în forma adoptată de Senat.

În raport de obiectul şi conţinutul reglementării,  proiectul de lege  face parte din categoria legilor organice.

           PREŞEDINTE,                                 VICEPREŞEDINTE,
                 Marin ALMĂJANU

     
    Nicolae-Ciprian NICA
                         SECRETAR,                                         SECRETAR,                                     
                Ion Marcel  CIOLACU                  Theodor-Cătălin NICOLESCU
Şef serviciu, Sofia Chelaru                                                                               Consilier parlamentar, Paul Şerban

